УГОВОР О ПРИКЉУЧЕЊУ ОБЈЕКАТА СА ЗАЈЕДНИЧКИМ ПРИКЉУЧКОМ
Закључен између:
Акционарског друштва Eлeктрoмрeжa Србије Београд (у даљем тексту: EMС АД), Кнеза Милоша 11, 11000 Београд, матични број: 20054182, ПИБ: 103921661, које заступа генерални директор Јелена Матејић, дипл. економиста, као оператора преносног система, са једне стране, и
__________________ адреса ________________, матични број: _________, ПИБ: _________, кога заступа директор ______________, (у даљем тексту: Клијент 1),
__________________ адреса ________________, матични број: _________, ПИБ: _________, кога заступа директор ______________, (у даљем тексту: Клијент 2), 
…
као подносилаца захтева за прикључење, са друге стране (у даљем тексту Клијент 1 и Клијент 2 биће заједнички означени као Клијенти),    
(у даљем тексту ЕМС АД и Клијенти биће заједнички означени као Уговорне стране)
[bookmark: _Ref162863691]УВОДНЕ ОДРЕДБЕ
КОНСТАТАЦИЈЕ
Уговорне стране сагласно констатују:
Да је Клијент 1 дана ___________ године поднео захтев ЕМС АД (________, број: _______________ од __________ год.) за закључење Уговора о прикључењу објекта _________________ на систем , заведен у ЕМС АД под бројем ____________
. Да је Клијент 2 дана ___________ године поднео захтев ЕМС АД (________, број: _______________ од __________ год.) за закључење Уговора о прикључењу објекта _________________ на систем, заведен у ЕМС АД под бројем ____________
Да су Клијент 1 (Изјавом о прикључењу: _____________________ од дана XX.XX.XXXX. године) и Клијент 2 (Изјавом о прикључењу: _____________________ од дана XX.XX.XXXX. године) прихватили начин прикључења дефинисан Студијом прикључења број  (израђеном за Клијента 1, предатом Клијенту 1 дана __.__.____. године) односно Студијом прикључења број (израђеном за Клијента 2, предатом Клијенту 2 дана __.__.____. године), који обухвата заједнички прикључак (у даљем тексту: Прикључак) ___________.
Да је рок за прикључење Објеката (како су исти дефинисани у члану 2. овог уговора) одређен  у складу са  Уредбом о условима испоруке и снабдевања електричном енергијом ("Сл. гласник РС", бр. 84/2023, 58/2025, 67/2025, 48/2026 и 81/2026, у даљем тексту: Уредба).
Да су Клијент 1 дана__.__.____. године и Клијент 2 дана __.__.____. године доставили банкарске гаранције у корист ЕМС АД у складу са чланом 7. Уредбе.
Да Студија прикључења (израђеном за Клијента 1)-- ---------- важи до __.__.____. године. Уколико Клијент 1 исходује одобрење за прикључење за -- ---------- до __.__.____. године, Студија прикључења (израђеном за Клијента 1) -- ------------- на преносни систем важи до истека рока важења одобрења за прикључење, у складу са Уредбом. Да Студија прикључења (израђеном за Клијента 2)-- ---------- важи до __.__.____. године. Уколико Клијент 2 исходује одобрење за прикључење за -- ---------- до __.__.____. године, Студија прикључења (израђеном за Клијента 2) -- ------------- на преносни систем важи до истека рока важења одобрења за прикључење, у складу са Уредбом. 
Да је за потребе прикључења Објеката на систем, потребно изградити Прикључак (дефинисан у члану 2. овог уговора). 
Уколико је изабраним начином прикључења дефинисана изградња недостајуће инфраструктуре, за потребе прикључења Објеката на систем потребно је изградити Недостајућу инфраструктуру (дефинисану у члану 2. овог уговора), што је дефинисано у Уговору о изградњи недостајуће инфраструктуре.
Да је за потребе прикључења објекта произвођача електричне енергије који користе варијабилне изворе енергије, неопходно обезбедити нов капацитет за пружање помоћне услуге секундарне резерве у складу са Правилником о начину доказивања испуњености услова којим се одлагање прикључења на преносни, дистрибутивни, односно затворени дистрибутивни систем не примењује на електране које користе варијабилне изворе енергије.
Да ће Прикључак дефинисан у члану 2. овог уговора, сходно Закону о енергетици ("Сл. гласник РС", бр. 145/2014, 95/2018-др. Закон, 40/2021, 35/2023 – др. закон и 62/2023, 94/24 и 109/2025-др.закони), представљати део преносног система и да ће ЕМС АД бити инвеститор изградње Прикључка.
Да према прописима из области енергетике, све трошкове прикључења или у вези са прикључењем Објекaта на преносни систем сносе Клијенти.
Да су интерни стандарди ЕМС АД који се односе на Прикључак обавезујући за Клијентe.
Имајући у виду Студију прикључења из става 1.3 и Прикључак дефинисани чланом 2. овог уговора, Уговорне стране сагласно приступају закључењу овог уговора у складу са чланом 118. Закона о енергетици.
ДЕФИНИЦИЈЕ
Уговорне стране сагласно констатују да у смислу овог уговора поједини изрази имају следеће значење:
Објекти су енергетски објекти који се прикључује на преносни систем, и то Објекат 1________________ , чији инвеститор је Клијент 1 и Објекат 2 ______________, чији инвеститор је Клијент 2;
Прикључак је скуп водова, опреме и уређаја којима се инсталација Објеката физички повезује са преносним системом, а чини га ___________________________________________.
(У случају да начин прикључења садржи Недостајућу инфраструктуру и/или Предуслов, Уговор о прикључењу објеката са заједничким прикључком садржи тачку 3 и/или 4)
Недостајућа инфраструктура је ___________________________________________.
Предуслов за прикључење  Објеката на преносни систем је реализација изградње ______________________ ( у даљем тексту: Предуслов).
Услов за прикључење Објеката на преносни систем је:
a. За привремено прикључење - обезбеђење новог капацитетa за пружање помоћне услуге секундарне резерве у складу са релевантном Студијом прикључења, чије се испуњење, за потребе привременог прикључења, доказује позитивним Извештајем о провери усаглашености рада складишта електричне енергије ___________ (за Објекат 1), односно ___________ (за Објекат 2), чије су карактеристике дефинисане Студијама прикључења, са условима из одобрења за прикључење, као и потребним актима прописаним Законом о енергетици и Законом о планирању и изградњи и пратећим подзаконским актима;
b. За трајно прикључење – обезбеђење новог капацитетa за пружање помоћне услуге секундарне резерве у складу са релевантном Студијом прикључења, чије се испуњење, за потребе трајног прикључења, доказује употребном дозволом за складиште електричне енергије ___________ (за Објекат 1), односно ___________ (за Објекат 2), чије су карактеристике дефинисане Студијама прикључења као и потребним актима прописаним Законом о енергетици и Законом о планирању и изградњи и пратећим подзаконским актима;
Наслови делова, односно чланова овог уговора дати су ради лакшег прегледа и не утичу на тумачење његових одредаба. 
ПРЕДМЕТ УГОВОРА
Предмет овог уговора је регулисање међусобних права и обавеза Уговорних страна у погледу: 
израде планске и пројектно-техничке документације, решавања имовинско-правних односа и прибављања потребних дозвола за изградњу Прикључка;
градње Прикључка;
провере испуњености услова за прикључење Објеката.
[bookmark: _Ref162520563]Регулисање међусобних права и обавеза у погледу израде планске и пројектно-техничке документације, решавања имовинско-правних односа и прибављања потребних дозвола за изградњу Прикључка подразумева:
регулисање међусобних права и обавеза поводом решавања имовинско-правних односа на катастарским парцелама преко којих прелази траса прикључног далековода (са стубним местима и проводницима далековода) као и на парцелама које се налазе у заштитном појасу Прикључног далековода и на катастарској парцели на којој ће се налазити Прикључно разводно постројење;
обезбеђивање израде и прописане контроле комплетне планске и пројектно-техничке документације за Прикључак,
[bookmark: _Ref162520558]прибављање потребних услова и дозвола за Прикључак (локацијских услова и грађевинске дозволе), што обухвата припрему планске документације, идејног решења за локацијске услове, израду и ревизију идејног пројекта, израду и техничку контролу пројекта за грађевинску дозволу, припрему и ревизију студије утицаја на животну средину, уколико је потребна у складу са законом, као и сву осталу потребну документацију сагласно прописима Републике Србије, вршење ревизије од стране ЕМС АД, односно интерне техничке контроле комплетне пројектно-техничке документације за Прикључак пре предавања пројектно-техничке документације надлежном државном органу или надлежној институцији;
Регулисање међусобних права и обавеза у вези градње Прикључка подразумева:
израду пројекта за извођење и пројекта изведеног објекта (Прикључка);
обезбеђивање прописане контроле комплетне техничке документације за Прикључак;
набавку опреме, градњу Прикључка и праћење градње Прикључка;
прибављање употребне дозволе за Прикључак.
Регулисање међусобних права и обавеза на провери испуњености услова за прикључење Објеката подразумева:
симулациону проверу испуњености услова за прикључење сваког од Објеката;
вршење функционалних испитивања за потребе привременог прикључења сваког од Објеката;
проверу за сваки од Објеката услова из одобрења за прикључење, за време трајања пробног рада.
Имајући у виду да Прикључак представља део преносног система, Клијенти изјављују да су упознати и сагласни да ће ЕМС АД узимати у обзир Прикључак приликом разматрања могућности прикључења објеката за све будуће подносиоце захтева за прикључење на преносни систем, односно да коришћење Прикључка (или његових делова), предвиђа као начин прикључења у свим документима које ЕМС АД издаје у поступку прикључења за све будуће подносиоце захтева за прикључење на преносни систем, те да по том основу Клијенти немају право на умањење трошкова прикључења или да потражују било какву накнаду од ЕМС АД.
(У случају да начин прикључења садржи Предуслов, Уговор о прикључењу објеката са заједничким прикључком садржи став 3.6)
Клијенти су свесни да постоји могућност да у планираним годинама сагледаним Планом развоја преносног система не буде испуњен Предуслов, па сходно томе изјављују, неопозиво и безусловно, да су се поступајући са пажњом доброг стручњака брижљиво упознали са Предусловом и могућношћу да исти не буде испуњен у планираном року, што подразумева и да прихватају ризик неиспуњења или одлагања испуњења Предуслова. Имајући у виду да су упознати и да прихватају ризик неиспуњења или одлагања испуњења Предуслова, Клијенти даље изјављују да немају, односно да се одричу било каквог захтева према ЕМС АД (укључујући, без ограничења, захтев за извршење чинидбе или захтев за накнаду штете) по основу или у вези евентуалног неиспуњења или одлагања испуњења Предуслова. / Клијент је свестан да постоји могућност неиспуњења или одлагања испуњења Предуслова, па сходно томе изјављује, неопозиво и безусловно, да се поступајући са пажњом доброг стручњака брижљиво упознао са Предусловом и могућношћу да исти не буде испуњен што подразумева и да прихвата ризик неиспуњења или одлагања испуњења Предуслова. Имајући у виду да је упознат и да прихвата ризик неиспуњења или одлагања испуњења Предуслова, Клијент даље изјављује да нема, односно да се одриче било каквог захтева према ЕМС АД (укључујући, без ограничења, захтев за извршење чинидбе или захтев за накнаду штете) по основу или у вези евентуалног неиспуњења или одлагања испуњења Предуслова.

3.7 Клијенти су свесни и прихватају да у складу са Уредбом нови подносилац захтева, коме је у Студији прикључења дефинисан Прикључак, може да приступи овом Уговору до издавања локацијских услова за Прикључак. Сходно томе, Клијенти се обавезују да у случају да студијом прикључења новом подносиоцу захтева буде дефинисано прикључење преко Прикључка до издавања локацијских услова за Прикључак, на позив ЕМС АД закључе анекс овог Уговора којим ће бити:
(а) констатовано приступање таквог подносиоца захтева овом Уговору као новог Клијента,
(б) извршено одговарајуће усклађивање Спецификације трошкова из Прилога [●] овог Уговора, 
(в) дата сагласност за измену већ исходоване документације или за прибављање нове документације неопходне за прикључење објеката, а које могу настати као последица оваквог приступања и
(г) одложен почетак важења рока за исходовање одобрења за прикључење, који почиње тећи од приступања новог подносиоца захтева Уговору (односно од дана закључења анекса овог Уговора). 
ЕМС АД ће обавестити Клијенте у случају да студијом прикључења новом подносиоцу захтева буде дефинисано прикључење преко Прикључка до издавања локацијских услова за Прикључак.
ЕМС АД има право да застане са извршењем својих обавеза до закључења претходно наведеног анекса овог Уговора. 
Уколико Клијент/и, у року од 30 дана од позива ЕМС АД, не закључе анекс овог Уговора из претходног става, сматраће се да је одустао од прикључења и то ће представљати основ за раскид овог Уговора од стране ЕМС АД према том Клијенту односно Клијентима . 



ИЗРАДА ПЛАНСКЕ И ПРОЈЕКТНО-ТЕХНИЧКЕ ДОКУМЕНТАЦИЈЕ И ПРИБАВЉАЊЕ ПОТРЕБНИХ ДОЗВОЛА ЗА ИЗГРАДЊУ ПРИКЉУЧКА
ОБАВЕЗЕ ЕМС АД 
ЕМС АД се обавезује да у вези израде планске и пројектно-техничке документације и прибављања потребних дозвола за изградњу Прикључка:
Достави мишљење о условима и могућностима за прикључење на преносни систем посебно за сваки од Објеката у року од 15 дана од дана закључења овог уговора;
Дȃ сагласност на пројектни задатак за израду пројектно-техничке документације за изградњу сваког од Објеката, у року од 60 дана од дана достављања истог ЕМС АД, под условом да је пројектни задатак у делу који је од интереса за оператора преносног система усклађен са захтевима из Правила за прикључење и Правила о раду преносног система;
Након давања сагласности на пројектни задатак из тачке 4.1.2. ЕМС АД и Клијенти ће записнички констатовати да ли постоји 110/220/400kV вод којим ће се трансформаторска станица објекта повезати са прикључком при чему ће овај вод бити у власништву Клијента;
У року од 10 дана изврши преглед Елабората техничког решења заједничког прикључка израђеног од стране свих клијената и на исти да сагласност, односно примедбе.
Достави пројектни задатак за израду пројектно-техничке документације за изградњу Прикључка у року од 45 дана од дана доставе важећег планског документа за један од Објеката у одговарајућој форми и Елабората техничког решења заједничког прикључка израђеног од стране свих клијената а на који је претходно сагласност дао ЕМС АД;
Обезбеди учешће стручних лица и служби ЕМС АД у поступку вршења контроле и прегледа комплетне документације и праћења свих фаза активности из дела II овог уговора;
Омогући Клијентима да се упознају са интерним стандардима ЕМС АД од значаја за градњу Прикључка у року од 30 (тридесет) дана од дана потписивања овог уговора.
Изврши интерне ревизије и преглед комплетности пројектно-техничке документације у року не дужем од 30 (тридесет) дана од дана доставе комплетне документације, пре слања истих на екстерну контролу/проверу, у складу са Законом о планирању и изградњи;
Врши контролу и издаје сагласност на предлог техничке спецификације опреме која се уграђује у Прикључак, а која је предвиђена пројектно-техничком документацијом;
Врши контролу коначног нацрта сваког појединачног уговора између Клијената и трећих лица у вези израде планске и пројектно-техничке документације и прибављања потребних дозвола за Прикључак (без комерцијалних података) пре њиховог закључивања.
Издаје рачуне са инструкцијама за плаћање са потребним прилозима, у складу са чланом 28. овог Уговора.
ОПШТЕ ОБАВЕЗЕ КЛИЈЕНАТА У ВЕЗИ ИЗРАДЕ ДОКУМЕНТАЦИЈЕ И ПРИБАВЉАЊА ДОЗВОЛА
Клијенти се обавезују да финансирају и организују извођење свих активности наведених у чл. 6 – 14.  овог уговора у складу са важећим прописима, техничким стандардима, условима и дозволама издатим од стране надлежних органа и институција, пројектним задацима, захтевима надлежне ревизионе комисије, захтевима стручних служби ЕМС АД и захтевима техничке контроле техничке документације, задужених за сваку од активности.
Клијенти се обавезују да воде евиденцију свих стварно насталих трошкова за реализацију активности наведених у чл. 6 – 14. овог уговора, и о томе доставе доказе ЕМС АД за потребе колаудације Прикључка. Трошкови изградње Прикључка и њихов начин и динамика плаћања, морају бити посебно издвојени и дефинисани у односу на изградњу Објеката како би се омогућила исправна контрола и праћење свих трошкова насталих у вези са изградњом Прикључка.
[bookmark: _Ref162521262]ПЛАН ПРИПРЕМЕ ГРАДЊЕ
Клијенти се обавезује да у року од 30 (тридесет) дана од дана потписивања овог уговора сачине и доставе ЕМС АД предлог плана управљања пројектом прикључења за припрему градње (у даљем тексту: План припреме градње), којим ће бити прецизиране активности и рокови по фазама реализације израде планске и пројектно-техничке документације и прибављања потребних дозвола за изградњу Прикључка и Недостајуће инфраструктуре уколико је дефинисана Студијом прикључења. 
Уговорне стране ће да усагласе План припреме градње у року од 15 (петнаест) дана од достављања предлога ЕМС АД.
План припреме градње ће по усаглашавању између Уговорних страна постати Прилог 1 и саставни део овог уговора.
ОБАВЕЗЕ КЛИЈЕНАТА У ВЕЗИ ПРОЈЕКТНО-ТЕХНИЧКЕ ДОКУМЕНТАЦИЈЕ 
Клијенти се обавезују да у име ЕМС АД, а о свом трошку, изврше следеће:
Доставе на сагласност пројектни задатак за израду пројектно-техничке документације за изградњу сваког од Објекaта, а који су од интереса за оператора преносног система;
[bookmark: _Ref162525131]Припреме планску документацију и идејно решење за локацијске услове за Прикључак у складу са пројектним задатком за Прикључак, прибаве сагласност ЕМС АД и на основу истог обезбеде локацијске услове за Прикључак од стране надлежног органа;
Након достављања пројектног задатак из тачке 7.1.2. и давања сагласности ЕМС АД, Клијенти и ЕМС АД ће записнички констатовати да ли постоји вод 110/220/400kV којим ће се трансформаторска станица објекта повезати са прикључком при чему ће овај вод бити у власништву Клијента;

Припреме идејни пројекат за Прикључак у складу са добијеним локацијским условима из тачке 7.1.2, прибаве сагласност ЕМС АД на идејни пројекат, поднесу га надлежном органу на ревизију и исходују позитиван извештај ревизионе комисије, односно припреме пројекат за грађевинску дозволу у складу са добијеним локацијским условима из тачке 7.1.2, прибаве сагласност ЕМС АД на пројекат за грађевинску дозволу, поднесу га надлежном органу на ревизију и исходују позитиван извештај ревизионе комисије.
Прибаве услове за израду студије о процени утицаја на животну средину за Прикључак, припреме ову студију у складу са прописаним условима и прибаве сагласност надлежног органа на припремљену студију, односно прибаве потврду надлежног органа да није потребно радити студију о процени утицаја на животну средину за Прикључак.
Прибаве сагласност ЕМС АД на пројекат за грађевинску дозволу за Прикључак, израђен у складу са извештајем стручне контроле ревизионе комисије надлежног органа, и након тога организују вршење техничке контроле у складу са законом.
Доставе на стручну контролу ЕМС АД комплетну пројектно-техничку документацију за Прикључак у складу са пројектним задатком за Прикључак, те поступе по свим примедбама ЕМС АД на исту, а што их не ослобађа одговорности за исправност техничке документације у складу са законским и техничким нормативима.
Прибаве сву документацију за Прикључак, подлоге и прилоге потребне за исходовање услова/дозвола (пројекти, елаборати, сагласности/услови јавних комуналних предузећа, имаоца јавних овлашћења и осталих надлежних органа и организација и сл.).
Поднесу надлежним органима захтев за издавање услова/дозвола/сагласности за Прикључак, прате обраду поднетих захтева и поступају по евентуалним позивима за допуну истих.
Последњег радног дана сваког месеца, у писаној форми, достављају извештај ЕМС АД о статусу израде планске и пројектно-техничке документације и прибављању потребних услова/дозвола за изградњу Прикључка, као и да омогуће потребну проверу свих докумената, у току њихове израде, у складу са Планом припреме градње.
Израде Елаборат техничког решења заједничког прикључка и доставе ЕМС АД на сагласност. 
ОВЛАШЋЕЊЕ ЗА ПОСТУПАЊЕ 
[bookmark: _Ref162520659]ЕМС АД, у својству инвеститора изградње Прикључка, овлашћује Клијенте или једног од Клијената који има овлашћење од свих других Клијената  да у име ЕМС АД, а о свом трошку, предузимају радње описане у члану 7. овог уговора везане за прибављање потребне документације, као и да подносе надлежним органима захтеве за издавање свих услова и сагласности и да предузимају све потребне радње поводом таквих захтева.
За потребе предузимања било које конкретне радње наведене у ставу 8.1 ЕМС АД ће у року од 5 (пет) радних дана од дана када Клијенти то затраже писаним путем од ЕМС АД, издати посебно писано пуномоћје којим их овлашћује за предузимање конкретне радње, при чему се Клијенти обавезују да ће издавање посебног писаног пуномоћја захтевати од ЕМС АД само у ситуацијама када надлежни орган, односно друга лица пред којима су Клијенти дужни да предузимају правне и фактичке радње у вези са извршењем овог уговора, не прихвате овај уговор као генерално овлашћење.
ПОВЕРАВАЊЕ ИЗРАДЕ ДОКУМЕНТАЦИЈЕ
Клијенти се обавезују да ангажују, о свом трошку, лиценцирана правна лица и стручњаке по свом избору, а уз сагласност ЕМС АД, ради извршења свих стручних и техничких послова који укључују, али се не ограничавају на израду планске документације, идејног решења, идејног пројекта, пројекта за грађевинску дозволу за изградњу Прикључка и вршење техничке контроле пројекта за грађевинску дозволу за изградњу Прикључка, а све у складу са прописима који уређују планирање и изградњу.
ОБАВЕЗЕ КЛИЈЕНАТА У ВЕЗИ РЕШАВАЊА ИМОВИНСКО-ПРАВНИХ ОДНОСА
Клијенти се обавезују да у име ЕМС АД, а о свом трошку реше имовинско-правне односе ради изградње и приступа Прикључку у корист ЕМС АД тако што ће:
Прибавити и потом пренети Републици Србији без накнаде право својине на катастарској парцели предвиђеној за изградњу Прикључно разводног постројења, до подношења захтева за добијање грађевинске дозволе за Прикључно разводно постројење, a чему претходи:
1) Подношење захтева Клијената за пренос права својине Републичкој дирекцији за имовину Републике Србије,
2) давање сагласности ЕМС АД на захтев Клијената за пренос права својине,
3) захтев ЕМС АД за вршење инвеститорских права за изградњу Прикључка, 
4) доношење закључка Владе Републике Србије којим се ЕМС АД овлашћује за вршење инвеститорских права за изградњу Прикључка;
Доставити у форми овереног елабората табеларни преглед катастарских парцела које се налазе у заштитном појасу будућег прикључног далековода и ситуациони план трасе далековода, као и евентуални елаборат сече шуме, најкасније до доставе пројекта за грађевинску дозволу на сагласност ЕМС АД.
Успоставити право трајне службености у корист ЕМС АД на катастарским парцелама преко којих прелази траса Прикључног далековода закључењем уговора према моделу који ће ЕМС АД доставити Клијентима у року од пет дана од закључења овог уговора и то:
1) за стубна места и прелаз проводника изнад тих катастарских парцела на којима се постављају далеководни стубови – најкасније до подношења захтева за добијање грађевинске дозволе за Прикључни далековод;
2) за катастарске парцеле преко којих прелазе проводници Прикључног далековода и парцеле које се налазе у заштитном појасу Прикључног далековода – најкасније до подношења захтева за добијање употребне дозволе за Прикључни далековод.
Уколико из оправданог и образложеног разлога Клијенти нису у могућности да у целости  закључе све уговоре из алинеје 2 овог става  до добијања употребне дозволе за Прикључак, Уговорне стране су сагласне да евентуални настанак таквих случајева неће спречити ниједну страну у предузимању активности на спровођењу било које фазе поступка прибављања употребне дозволе за Прикључак, нити у реализацији овог уговора, али се Клијенти обавезује да ће у случају захтева, тужби и потраживања трећих лица по овом основу решити спор/потраживање мирним путем, а уколико у томе не успеју Клијенти се обавезује да ће у целости и без одлагања обештетити ЕМС АД за сваки износ који ЕМС АД буде исплатио на име обештећења/накнаде који буде утврђен правоснажним судским одлукама или поравнањима, као и да ће сносити све трошкове поступка који проистичу из тих захтева, одлука или поравнања.
ЕМС АД и Клијент ће благовремено потписивати Уговоре о преносу/успостављањуправа службености из овог става под условом да су испуњени сви формални предуслови за потписивање таквих уговора.  
ОБАВЕЗЕ КЛИЈЕНАТА У ВЕЗИ НАБАВКЕ ОПРЕМЕ
[bookmark: _Ref162525343]Клијенти се обавезују да пре набавке опреме прибаве писану сагласност ЕМС АД на техничку спецификацију опреме која се уграђује у Прикључак, а која је предвиђена пројектно-техничком документацијом. 
ЕМС АД ће дати сагласност из става 11.1 уколико техничка спецификација опреме која се уграђује у Прикључак одговара важећим прописима и стандардима, који обухватају и интерне стандарде ЕМС АД. 
Клијенти се обавезују да поред сагласности на техничку спецификацију опреме од ЕМС АД добију и сагласност на техничке и друге подлоге (гаранције, начин пријема у фабрици, потребне обуке, резервне делове и слично) везане за предметну опрему, коју ће ЕМС АД  да изда ако су задовољени потребни стандарди у року од 30 дана од дана доставе.
ОБАВЕЗЕ КЛИЈЕНАТА У ВЕЗИ БЕЗБЕДНОСТИ И ЗДРАВЉА НА РАДУ
Клијенти се обавезују да одреде једног или више координатора за безбедност и здравље на раду у фази израде пројекта у складу са Уредбом о безбедности и здрављу на раду на привременим или покретним градилиштима и важећим законским и подзаконским актима који регулишу ову област. 
Клијенти се обавезују да обезбеде, уколико је потребно по прописима који уређују безбедност и здравље на раду, израду Плана превентивних мера, као и његове измене и допуне, у складу Уредбом о безбедности и здрављу на раду на привременим или покретним градилиштима и важећим законским и подзаконским актима који регулишу ову област и да о томе информишу ЕМС АД.
ПРЕДАЈА ДОКУМЕНТАЦИЈЕ
[bookmark: _Ref162694247]Клијенти се обавезују да предају ЕМС АД један примерак оригиналне документације за Прикључак у следећим роковима:
1. сву документацију потребну за добијање грађевинске дозволе у складу са прописом који уређује спровођење обједињене процедуре, укључујући имовинско – правну документацију којом се доказује да су имовинско правни односи за постављање стубних места и прелаз проводника далековода на катастарским парцелама на којима су стубна места решени са власницима катастарских парцела на којима ће бити стубна места – најкасније до подношења захтева за добијање грађевинске дозволе; 
1. доказ о  преносу права својине без накнаде на Републику Србију на катастарској парцели на којој ће бити изграђено Прикључно разводно постројење – најкасније до подношења захтева за добијање грађевинске дозволе;
1. сву документацију потребну за пријаву радова у складу са прописом који уређује спровођење обједињене процедуре – најкасније до подношења захтева за пријаву радова; 
1. имовинско-правну документацију којом се доказује да су решени имовинско правни односи за катастарске парцеле преко којих прелазе проводници далековода и катастарске парцеле које се налазе у заштитном појасу далековода – најкасније до подношења захтева за употребну дозволу; и
Уговорне стране ће потврдити предају документације у складу са ставом 13.1 потписивањем записника о примопредаји.
НАЧИН И УСЛОВИ СТИЦАЊА СТАТУСА ФИНАНСИЈЕРА ОД СТРАНЕ КЛИЈЕНАТА
[bookmark: _Ref162694859]Након што Клијенти изврше све обавезе предвиђене чл. 6 , 7, 8, 9, 10, 12 и  13. овог уговора, осим обавезе из става 13.1 тачка 3) и обавезе да реше имовинско правне односе за катастарске парцеле на којима се не налазе далеководни стубови, а преко којих прелазе проводници далековода и за катастарске парцела које се налазе у заштитном појасу Прикључног далековода, ЕМС АД и Клијенти ће у року од 30 дана закључити анекс овог уговора и оверити га у складу са законом који уређује оверу потписа којим ће ЕМС АД у својству инвеститора, односно носиоца инвеститорских права на градњи Прикључка дати изричиту сагласност и овлашћење да и Клијенти, у својству финансијера буду носиоци права и обавеза из решења о грађевинској дозволи за Прикључак, осим права својине на Прикључку, сходно члану 135а Закона о планирању и изградњи.
Анексом из става 14.1 ће поред других елемената по избору ЕМС АД бити предвиђено нарочито:
1. да су Клијенти у својству финансијера обавезни да финансирају изградњу Прикључка;
1. да ће у међусобним односима ЕМС АД и Клијената, као и према трећим лицима, укључујући све државне органе (управне и судске), искључиво Клијенти (што према околностима случаја евентуално укључује и њихова одговорна лица) бити одговорни за поштовање свих законских и других обавеза који се односе на реализацију изградње Прикључка, за наношење штете или ограничења било ком лицу услед изградње Прикључка, као и одговорни за све последице које могу да проистекну из евентуалног непоштовања тих обавеза, укључујући све имовинско правне, управно правне, кривично правне и друге могуће казнене последице.
1. да ће Клијенти бити у обавези да у целости и без одлагања, а у сваком случају не касније од осам дана од позива ЕМС АД, обештете ЕМС АД за сваки износ који ЕМС АД буде исплатио било ком лицу на име обештећења/накнаде, на основу правноснажне судске одлуке, а које сходно овом уговору падају на терет Клијената, као и да обештете ЕМС АД и његова одговорна лица за сваку казну која им буде изречена од стране суда или другог надлежног органа у вези са могућим кршењем законских и других обавеза које се односе на градњу Прикључка, укључујући и трошкове тих поступака одмерене правоснажном одлуком суда или другог органа, те и све штете које за ЕМС АД и његова одговорна лица могу проистећи из правоснажне одлуке о њиховом кажњавању, одмах по достављању такве одлуке од стране ЕМС АД Клијентима. 
Клијенти се обавезују да непосредно по закључења анекса из става 14.1 поднесу захтев, односно прибаве решење о грађевинској дозволи за изградњу Прикључка на име Република Србија / ЕМС АД као инвеститора и Клијената као финансијера.
ПРАЋЕЊЕ ГРАДЊЕ ПРИКЉУЧКА
ОБАВЕЗЕ ЕМС АД
ЕМС АД се обавезује да у вези праћења градње, односно градње Прикључка:
Обезбеди учешће стручних лица и служби ЕМС АД у поступку вршења контроле и прегледа комплетне документације и праћења свих фаза активности из дела III овог уговора;
Обезбеди учешће стручних лица и служби ЕМС АД у поступку набавке и испитивања опреме, извођења радова, вршења услуга, извођењу обука и осталих активности на изградњи техничко-технолошких целина (делова) Прикључка и целог Прикључка, у складу са Планом праћења градње;
Врши контролу коначног нацрта сваког појединачног уговора између Клијената и трећих лица о извођењу радова, набавци опреме или извршењу услуга у вези градње Прикључка пре њиховог закључивања, као и да, под условом да исти задовољавају предвиђене стандарде, дȃ претходно одобрење на сву достављену документацију, односно одобрење на изведене радове, набављену опрему и извршене услуге за техничко-технолошке целине делова Прикључка и целог Прикључка у роковима који ће бити предвиђени Планом праћења градње;
У случају да надлежни орган захтева од Клијената да обезбеде одређену сагласност или одобрење ЕМС АД које није предвиђено Планом праћења градње, дȃ такву сагласност, односно одобрење у року не дужем од 15 дана од позива Клијената, под условом да се иста односи на предмет који је у складу са овим уговором;
Омогући искључење из погона дела преносног система ради уклапања Прикључка у преносни систем у складу са одредбама овог уговора у временском периоду дефинисаном Планом праћења градње;
Обави интерни технички преглед Прикључка и изда извештај о таквом прегледу у складу са протоколима и процедурама за вршење интерног техничког прегледа у року од 15 дана од пријема обавештења Клијената о завршетку градње Прикључка и захтева за вршење интерног техничког прегледа;
Обавештава Клијенте без одлагања о захтевима трећих лица за накнаду штете у вези градње Прикључка које прими ЕМС АД, да одржава  комуникацију са Клијентом поводом таквих захтева трећих лица и  основаности таквих  захтева, као и да захтева да  Клијент уместо ЕМС АД  ступи на место туженог у евентуалном судском поступку или да постане умешач ( а све у складу са Законом о парничном поступку),,  као и да обавештава Клијенте о свим писменима које од органа и организација републичке, покрајинске или локалне самоуправе или других носилаца јавних овлашћења у вези са изградњом Прикључка прими ЕМС АД (нпр. управни поступци, евентуални казнени поступци итд.);
Издаје рачуне са инструкцијама за плаћање са потребним прилозима, у складу са чланом 28. Уговора.
Призна Клијентима приликом издавања одобрења за прикључење Објеката све документоване трошкове које Клијенти буду имали у вези извршења обавеза по овом уговору у складу са Методологијом о критеријумима и начину одређивања трошкова прикључења на систем за пренос и дистрибуцију електричне енергије ("Сл. гласник РС", бр. 109/15);
Упозори у складу са Законом о безбедности и здрављу на раду на сва лица са списка које су доставили Клијенти на опасности или штетности по здравље које се јављају у радном процес, односно на мере безбедности и здравља које морају да примене, и да их усмери на безбедне зоне за кретање.
ПЛАН ПРАЋЕЊА ГРАДЊЕ
Клијенти се обавезују да у року од 30 (тридесет) дана од дана издавања грађевинске дозволе за Прикључак сачине и доставе ЕМС АД предлог плана управљања пројектом прикључења за фазу градње (у даљем тексту: План праћења градње), којим ће бити прецизиране активности и рокови по фазама реализације градње Прикључка и Недостајуће инфраструктуре уколико је дефинисана Студијом прикључења. 
Уговорне стране ће да усагласе План праћења градње у року од 15 (петнаест) дана од достављања предлога ЕМС АД.
План праћења градње ће по усаглашавању између Уговорних страна постати Прилог 2 и саставни део овог уговора.
ИЗВЕШТАВАЊЕ О ГРАДЊИ ПРИКЉУЧКА
Клијенти се обавезују да последњег радног дана сваког месеца, у писаној форми, достављају извештај ЕМС АД о статусу градње Прикључка.
Клијенти се обавезују да омогуће ЕМС АД проверу свих докумената који ће настати у фази градње Прикључка у току њихове израде, у складу са Планом праћења градње.
ОБАВЕЗЕ КЛИЈЕНАТА У ВЕЗИ ГРАДЊЕ ПРИКЉУЧКА
Клијенти се обавезује да:
Пријаве у име ЕМС АД почетак извођења радова надлежном органу који је издао грађевинску дозволу за Прикључак, прибаве потврду пријаве радова и исту доставе ЕМС АД, у роковима предвиђеним Планом праћења градње и грађевинском дозволом за Прикључак али у сваком случају најмање 8 (осам) дана пре почетка извођења радова;
Изврше пријаву градилишта надлежној инспекцији рада као заступник инвеститора градње Прикључка најмање 15 (петнаест) дана пре почетка радова, као и да по потреби ажурирају ту пријаву у складу са Уредбом о безбедности и здрављу на раду на привременим или покретним градилиштима.
Обезбеде доследну и потпуну примену Закона о планирању и изградњи и пратећих подзаконских аката, Закона о енергетици и пратећих подзаконских аката, Закона о безбедности и здрављу на раду и пратећих подзаконских аката, Закона о заштити од нејонизујућих зрачења и пратећих подзаконских аката, Закона о заштити од буке у животној средини и пратећих подзаконских аката, Закона о управљања отпадом и пратећих подзаконских аката, Закона о заштити природе и пратећих подзаконских аката, као и свих осталих закона и пратећих подзаконских аката који регулишу реализацију градње Прикључка, односно Објеката;
Омогуће ЕМС АД редовну контролу квалитета и квантитета градње Прикључка. Контрола квалитета ће се вршити у складу са важећим техничким прописима СРПС стандардима, IEC стандардима и ЕН стандардима из области предмета уговора, интерним стандардима ЕМС АД и правилима струке;
Изврше све друге потребне послове и неопходне активности у вези изградње Прикључка у складу са прописима Републике Србије.
Клијенти су дужни да одмах по завршетку градње информишу ЕМС АД да су радови на градњи Прикључка завршени и да ЕМС АД може да приступи вршењу интерног техничког прегледа.
УГОВОРИ О ИСПОРУЦИ ОПРЕМЕ, ИЗРАДИ ТЕХНИЧКЕ ДОКУМЕНТАЦИЈЕ И ИЗВОЂЕЊУ РАДОВА
[bookmark: _Ref162771786]Клијенти се обавезују да уговоре: испоруку опреме, израду техничке документације која није израђена у фази израде планске и пројектно-техничке документације из Дела II овог уговора (пројекат за извођење и пројекат изведеног објекта), извођење радова и вршење услуга (укључујући и послове вршења стручног надзора) на изградњи Прикључка у складу са техничким условима и техничком документацијом одобреним од стране ЕМС АД и у складу са важећим техничким прописима, СРПС стандардима, IEC стандардима и ЕН стандардима из области предмета овог уговора, интерним стандардима ЕМС АД и правилима струке. 
Клијенти ће да доставе EMС АД нацрте уговора из става 19.1 и да за сваки такав уговор усагласе коначан текст са EMС АД пре његовог закључења при чему ће бити дужни да поступају по евентуалним примедбама/сугестијама датим од стране ЕМС АД. 
[bookmark: _Ref162775076]Уговори из става 19.1 морају предвиђати нарочито: (а) поштовање одговарајућих техничких стандарда за опрему и инсталације, (б) обавезно присуство и прворазредно учешће у одлучивању представника EMС АД приликом фабричких испитивања и испитивања опреме и инсталација на градилишту, (в) поштовање техничких стандарда за извођење радова, (г) рокове за испоруку опреме и извођење радова, и (д) обуку представника ЕМС АД за коришћење и одржавање опреме и система уграђених у Прикључак.
Клијенти могу да ангажују као извођаче радова само она лица која поседују прописане лиценце за обављање потребне врсте радова из предмета овог уговора, односно уговора о градњи Прикључка.
У уговорима које ће Клијенти да закључују са извођачима радова поред елемената из става 19.3:
биће посебно издвојен и дефинисан део који се односи на изградњу Прикључка у одредбама које одређују предмет уговора, начин и динамику плаћања, како би се омогућила контрола и праћење свих трошкова насталих на изградњи Прикључка;
биће предвиђено да је овај уговор прилог и саставни део уговора између Клијената и извођача радова, те да ће у случају постојања супротности/неслагања одредби овог уговора са једне стране и уговора који се закључује између Клијената и извођача радова са друге стране, предност имати овај уговор, односно да ће у случају супротности/неслагања између закона Републике Србије са једне стране и уговора који се закључује између Клијента и извођача радова са друге стране предност имати закони Републике Србије.
ЕМС АД неће бити одговоран за било какве додатне трошкове, нити за накнаду евентуалне штете Клијентима услед кашњења Клијената у односу на рокове утврђене Планом праћења градње до којих дође услед ускраћивања одобрења конкретног уговора и/или сагласности на спроведена испитивања опреме од стране ЕМС АД.
Сагласност ЕМС АД не ослобађа Клијенте од одговорности за поступања која нису у складу са овим уговором, важећим техничким прописима, СРПС стандардима, IEC стандардима и ЕН стандардима из области предмета уговора, интерним стандардима ЕМС АД и правилима струке.
ОБАВЕЗЕ КЛИЈЕНАТА У ВЕЗИ БЕЗБЕДНОСТИ И ЗДРАВЉА НА РАДУ ПРИЛИКОМ ГРАДЊЕ ПРИКЉУЧКА
Клијенти ће приликом извођења радова на градњи Прикључка да поступају као заступници инвеститора ЕМС АД у складу са Уредбом о безбедности и здрављу на раду на привременим или покретним градилиштима.
Клијенти ће да одреде једног или више координатора за безбедност и здравље на раду у фази извођења радова у складу са Уредбом о безбедности и здрављу на раду на привременим или покретним градилиштима и важећим законским и подзаконским актима који регулишу ову област.
Клијенти су дужни да обезбеде да извођач радова уради Елаборат о уређењу градилишта.
Клијенти се обавезују да пре почетка било каквих радова у електроенергетским објектима ЕМС АД о томе претходно обавесте представнике ЕМС АД у циљу обезбеђивања одговарајућих дозвола/сагласности и са њима усагласи динамику и начин извођења радова у таквим објектима.
Клијенти не смеју да изводе било какве радове у близини електроенергетског објекта који би довели до угрожавања рада преносног система Републике Србије, као и људских живота и механизације.
Клијенти, односно лица које ангажују, се приликом извођења било каквих радова на Прикључку, и у току експлоатације Објеката, неће приближити електроенергетској опреми у власништву ЕМС АД под напоном, напонског нивоа 110 kV на мање од 5 m, напонског нивоа 220 kV на мање од 6 m као и напонског нивоа 400 kV на мање од 7 m.
Клијенти су дужни да пре почетка извођења радова на постојећој инфраструктури ЕМС АД доставе списак свих лица која ће бити ангажована на извођењу радова, са бројевима личних карата (или другог личног идентификационог документа којим би се могао утврдити идентитет) на мејл адресу bzr@ems.rs како би иста била упозорена на опасности и штетности по здравље и упозната са мерама БЗР од стране ЕМС АД.
Клијенти су дужни да обавежу извођача радова да радове на постојећој инфраструктури ЕМС АД изводе само запослени извођача радова који су упозорени на опасности и штетности по здравље од стране ЕМС АД, као и упознати са применом мера БЗР и стандарда који дефинишу ову област у ЕМС АД приликом извођења радова, као и писаних инструкција ЕМС АД о упознавању извођача радова са опасностима и мерама БЗР, ЗОП и ЗЖС у објектима ЕМС АД.
Клијенти су дужни да израде и реализују пројекте привременог регулисања саобраћаја где је то потребно.
ОДГОВОРНОСТ КЛИЈЕНАТА ПРЕМА ЕМС АД И ТРЕЋИМ ЛИЦИМА
[bookmark: _Ref162776113]Клијенти се солидарно обавезују да надокнаде учињену штету на земљишту, усевима, засадима, објектима и/или другој имовини власника катастарских парцела на којима се гради Прикључак, као и на приступним парцелама и путевима, као и сву осталу штету која за трећа лица и ЕМС АД (укључујући и запослене код Клијената, испоручилаца добара и услуга које Клијенти ангажују), настану у току или у вези са реализацијом овог уговора, градњом Прикључка, осим штете која настане радњама или пропустима ЕМС АД, запослених ЕМС АД или лица које ангажује ЕМС АД, под условом да је постојање и висина штете утврђена правоснажном судском пресудом или споразумом Клијената и оштећеног, као и да ЕМС АД достави доказе о исплати те штете.
[bookmark: _Ref162776364]Клијенти се солидарно обавезују да сносе све трошкове имовинских или неимовинских захтева лица из става 21.1 (или било којих трећих лица), који би свој основ имали у реализацији овог уговора, уговора који из њега следе, радовима на изградњи Прикључка и/или који би били у вези са тим Прикључком и/или у могућим ограничењима која би из постојања Прикључка произилазила за власнике тих катастарских парцела и/или објеката, као и да доставе ЕМС АД доказе о исплати тих потраживања, под условом да су наведени захтеви засновани на правоснажној судској одлуци или споразуму Клијената и оштећеног.
Клијенти се солидарно обавезују да без одлагања обештете односно плате ЕМС АД сваки износ који ЕМС АД буде исплатио лицу из ст. 21.1 и 21.2 по основу правноснажне судске одлуке или споразума ЕМС АД и оштећеног који је настао и има свој основ у реализацији овог уговора, уговора који из њега следе, радовима на изградњи Прикључка и/или који би били у вези са тим Прикључком, могућим ограничењима која би из постојања Прикључка произилазила за власнике катастарских парцела преко којих прелазе проводници прикључних далековода и власнике катастарских парцела које се налазе у заштитном појасу прикључних далековода.
Клијенти се солидарно обавезују да у целости и без одлагања обештете ЕМС АД за сваки износ који ЕМС АД буде исплатио било ком лицу на име обештећења/накнаде, на основу правоснажне судске одлуке, а које сходно овом уговору пада на терет Клијената, као и да обештети ЕМС АД и његова одговорна лица за сваку казну која им буде изречена од стране суда или другог надлежног органа у вези са могућим кршењем законских и других обавеза које се односе на градњу Прикључка, за чије поштовање су искључиво надлежни Клијенти, укључујући и трошкове тих поступака одмерене правоснажном одлуком суда или другог органа, те и све штете које за ЕМС АД и његова одговорна лица могу проистећи из правоснажне одлуке о њиховом кажњавању, одмах по достављању такве одлуке од стране ЕМС АД Клијентима.
ОБАВЕЗЕ КЛИЈЕНАТА У ВЕЗИ ТЕХНИЧКОГ ПРЕГЛЕДА, ПРОБНОГ РАДА И УПОТРЕБНЕ ДОЗВОЛЕ
Клијенти су дужни да уговоре и организују технички преглед Прикључка, пре пуштања у пробни рад.
Клијенти су у обавези да прибаве у име ЕМС АД Извештај Комисије за технички преглед са потврдом  за пуштање Прикључка у пробни рад, као и да обезбеди да Комисија за технички преглед достави предметни Извештај са потврдом  надлежном органу и да одмах потом доставе ЕМС АД доказ о томе. ЕМС АД није у обавези да предузме било коју радњу у вези провере испуњености услова из одобрења за прикључење уређене чланом 27. овог уговора пре него што прими доказ да је Извештај о техничком прегледу са потврдом о одобрењу за пуштање Прикључка у пробни рад достављен надлежном органу. 
Комисија за технички преглед, односно предузеће или друго правно лице коме је поверено вршење техничког прегледа, у току пробног рада проверава испуњеност услова за издавање употребне дозволе и извештај о томе доставља ЕМС АД и Клијентима.
Клијенти су дужни да у току пробног рада отклоне све примедбе из Извештаја Комисије за технички преглед и Комисије за интерни технички преглед, а по прибављању извештаја Комисије за технички преглед којим се утврђује да је Прикључак подобан за употребу  без одлагања и пре истека пробног рада  прибаве решење о употребној дозволи за Прикључак на име инвеститора ЕМС АД, као и да прибаве решење о употребној дозволи за Објекте.
Уколико Клијент не прибави употребне дозволе за Прикључак и Објекат до истека пробног рада, ЕМС АД ће приступити процедури обуставе испоруке електричне енергије у складу са прописима.

ПРЕДАЈА ДОКУМЕНТАЦИЈЕ
[bookmark: _Ref162857858]Клијенти се обавезују да у року од пет дана од дана издавања решења о употребној дозволи за Прикључак, ЕМС АД предају сву оригиналну техничку документацију у папирном и електронском облику (у зависности од форме у којој су документа сачињена у складу са важећим законима и подзаконским актима), као и два примерка техничке документације у папирном облику, сву оригиналну имовинско правну документацију, прибављене сагласности, дозволе и одобрења надлежних државних органа уколико иста претходно није достављена ЕМС АД, атесте о извршеним типским испитивањима у акредитованој лабораторији и испитне протоколе (доказе о квалитету), као и осталу релевантну документацију која је у складу са позитивним правним прописима неопходна ЕМС АД као инвеститору Прикључка, и то нарочито:
Писане гаранције испоручиоца опреме за отклањање свих недостатака на опреми уграђеној у Прикључак у гарантном периоду од пет година од почетка пробног рада, које гласе на ЕМС АД;
Решење о употребној дозволи за Прикључак, решење о грађевинској дозволи за Прикључак, извештај Комисије за технички преглед, локацијске услове и друга одобрења и сагласности надлежних органа и организација издата у вези градње Прикључка;
Уговоре о успостављању права трајне службености, уговоре о купопродаји непокретности, оригинале листа непокретности са уписом права службености/права коришћења у корист ЕМС АД - Републике Србије, за Прикључак;
Комплетну техничку документацију Прикључка, укључујући и пројекат изведеног објекта, или пројекат за извођење оверен од стране Клијената, лица које врши стручни надзор и извођача радова којим потврђују на пројекту за извођење да је изведено стање једнако пројектованом стању, сагласно Закону о планирању и изградњи;
Евиденцију и документацију стварно насталих трошкова за реализацију активности на изградњи Прикључка са спецификацијом свих улагања насталих приликом изградње Прикључка, за потребе подношења пореске пријаве за порез на имовину.
Уговорне стране ће потврдити предају документације у складу са ставом 23.1 потписивањем записника о примопредаји документације.
ЗАБРАНА УСПОСТАВЉАЊА ТЕРЕТА
Клијенти се обавезују да неће да заложе нити на било који други начин оптерете било који део Прикључка у изградњи, укључујући, без ограничења, опрему и материјале који ће се користити за изградњу Прикључка.
ПРОВЕРА ИСПУЊЕНОСТИ УСЛОВА ЗА ПРИКЉУЧЕЊЕ
СИМУЛАЦИОНА ПРОВЕРА ИСПУЊЕНОСТИ УСЛОВА ЗА ПРИКЉУЧЕЊЕ
Сваки од Клијената ће да достави ЕМС АД захтев за симулациону проверу испуњености услова за прикључење његовог Објекта са свим неопходним подацима (у даљем тексту: Захтев за симулациону проверу), по моделу који се налази на званичној интернет страници ЕМС АД, непосредно након доношења одлуке о одабиру типа карактеристика Објекта,, а најкасније 120 дана пре подношења захтева за издавање грађевинске дозволе за тај Објекат.
ЕМС АД ће да прегледа Захтев за симулациону проверу у року од 15 дана од пријема и да у истом року обавести Клијента да ће извршити симулациону проверу испуњености услова за прикључење или да позове Клијента да изврши допуну у даљем року од осам дана у случају да поднети Захтев за симулациону проверу није потпун. 
[bookmark: _Ref162779277]ЕМС АД ће да изврши симулациону проверу испуњености услова за прикључење Објекта и да изда извештај о извршеној симулационој провери у року од 90 дана од пријема потпуног Захтева за симулациону проверу.
Клијент је дужан да достави податке за Објекат са измењеном и/или додатном опремом уколико се у поступку симулациону провере из става 25.3 установи да нису испуњени услови за прикључење Објекта.
ПРОТОКОЛ ЗА ПРОВЕРУ ИСПУЊЕНОСТИ УСЛОВА ИЗ ОДОБРЕЊА ЗА ПРИКЉУЧЕЊЕ
[bookmark: _Ref162779943]Сваки од Клијената ће да достави ЕМС АД захтев за функционално испитивање испуњености услова за прикључење његовог Објекта са предлогом Протокола за проверу испуњености услова из одобрења за прикључење (у даљем тексту: Протокол) најкасније 30 (тридесет) дана пре пуштања у пробни рад  Објекта. ЕМС АД ће на захтев Клијента доставити Клијенту форму Протокола.
[bookmark: _Ref162779882]ЕМС АД ће да размотри предлог Протокола и саопшти Клијенту евентуалне налоге за измену и допуну предлога Протокола у року од пет радних дана од његовог пријема.
Уговорне стране ће да потпишу Протокол, усаглашен са евентуалним налозима ЕМС АД из става 26.2 у року од 20 дана од дана подношења захтева из става 26.1.
ПРОВЕРА ИСПУЊЕНОСТИ УСЛОВА ИЗ ОДОБРЕЊА ЗА ПРИКЉУЧЕЊЕ
Сваки од Клијената ће да организује и у присуству ЕМС АД спроведе све тестове за проверу испуњености услова за прикључење дефинисане обострано потписаним Протоколом (у даљем тексту: Тестови) у периоду трајања пробног рада Објекта.
Клијент ће да обавести ЕМС АД о планираном термину за спровођење Тестова најкасније седам дана раније, уз обавезу да прилагоди тај термин на захтев ЕМС АД.
Клијент је дужан да достави ЕМС АД све неопходне податке дефинисане Протоколом, пре почетка спровођења Тестова, као и резултате извршених Тестова (у штампаном и електронском формату), са свим измереним подацима и графицима у изворном формату (.xlsx или .csv формат) односно у формату дефинисаном од стране ЕМС АД. Клијент ће на основу резултата Тестова да сачини и достави ЕМС АД извештај о испитивању усаглашености рада Објекта (у даљем тексту: Извештај о испитивању), чији саставни део ће чинити и графички приказ обрађених података мерења.
ЕМС АД ће да размотри Извештај о испитивању и да евентуалне налоге за измену и допуну Клијенту, након чијег спровођења ће Уговорне стране да потпишу усаглашен Извештај о испитивању.
[bookmark: _Ref162781571]У случају да Извештајем о испитивању буде утврђено постојање неусаглашености рада  Објекта, Клијент је дужан да предузме одговарајуће мере ради  отклањању неусаглашеност које ће, као и рокове за њихово предузимање, претходно усагласити са ЕМС АД. 
Клијент ће по предузимању мера ради отклањања неусаглашености из става 27.5 да поново спроведе Тестове којима је иницијално откривена неусаглашеност и да ажурира Извештај о испитивању на основу резултата тих Тестова.
ЕМС АД ће да изда Клијенту мишљење о усаглашености рада Објекта са захтевима из одобрења за прикључење на основу позитивног Извештаја о испитивању којим ће бити утврђено да је рад Објекта, , у потпуности усаглашен.
ЕМС АД ће издати Клијентима рачуне са инструкцијама за плаћање са пратећим прилозима, у складу са чланом 28. овог Уговора.
ЕМС АД ће приликом издавања одобрења за прикључење Објеката признати Клијентима све документоване трошкове које Клијенти буду имали у вези извршења обавеза по овом уговору у складу са Методологијом о критеријумима и начину одређивања трошкова прикључења на систем за пренос и дистрибуцију електричне енергије ("Сл. Гласник РС", бр. 109/15).
ФИНАНСИЈСКЕ ОБАВЕЗЕ УГОВОРНИХ СТРАНА
ТРОШКОВИ АНГАЖОВАЊА СТРУЧНИХ СЛУЖБИ ЕМС АД
[bookmark: _Ref162782834]Клијенти се обавезују да ће, пропорционално својој захтеваној снази у односу на укупну захтевану снагу свих имаоца студије прикључења за које се заједнички прикључак дефинише, сносити трошкове за ангажовање стручних служби и лица ЕМС АД који су дефинисани у тачкама 28.1.1 и 28.1.2, према спецификацији трошкова која је дата у Прилогу овог уговора и чини његов саставни део, док ће трошкове ангажовања стручних служби који су дефинисани у тачкама 28.1.3 и 28.1.4 сносити у једнаким деловима, према спецификацији која је дата у Прилогу овог уговора и чини његов саставни део, у вези са:
израдом планске и техничке документације и исходовањем дозвола у укупном износу од XXXX (XXXXX) динара без ПДВ, односно XXXX (XXXX) динара са ПДВ; 
праћењем градње у укупном износу од XXXX (XXXXX) динара без ПДВ, односно XXXX (XXXX) динара са ПДВ;
израдом извештаја о симулационој провери у укупном износу од XXXX (XXXXX) динара без ПДВ, односно XXXX (XXXX) динара са ПДВ;
израдом Извештаја о испитивању у укупном износу од XXXX (XXXXX) динара без ПДВ, односно XXXX (XXXX) динара са ПДВ.
Клијенти се обавезују да плаћање трошкова врше према издатим рачунима, а на основу обострано потписаних записника о реализацији услуге, у року од 15 (петнаест) дана од дана пријема исправног рачуна од стране EMС АД. Клијенти одговарају солидарно за уредно измирење обавеза по свим рачунима које ЕМС АД изда сваком од Клијената у складу са овим чланом.
ТРОШКОВИ ИЗГРАДЊЕ ПРИКЉУЧКА И ВРЕДНОСТ УСЛУГЕ ПРИКЉУЧЕЊА
Трошкове Прикључка Клијенти између себе сносе пропорционално својој захтеваној снази у односу на укупну захтевану снагу свих Клијената за које је  дефинисан Прикључак, а одговарају солидарно према ЕМС АД за све трошкове у вези Прикључка. 
Клијент који не плати трошкове прикључења пропорционално снази свог Објекта, одустане од прикључења након закључења овог уговора или му престане студија прикључења, дужан је да надокнади трошкове прикључења који се односе на тог Клијента оним Клијентима који су те трошкове исплатили ЕМС АД.
ЕМС АД ће са сваким Клијентом  у року од 15 дана од завршетка свих активности на прикључењу сваког Објекта посебно сачинити и потписати посебан Записник о примопредаји Прикључка и Недостајуће инфраструктуре, уколико је дефинисана Студијом прикључења (у даљем тексту: Записник о примопредаји), са спецификацијом трошкова које је сваки Клијент имао у вези изградње Прикључка и Недостајуће инфраструктуре, уколико је дефинисана Студијом прикључења, на основу инвестиционо-техничке документације која је претходно одобрена од стране ЕМС АД и предата ЕМС АД у складу са чл. 13. и 23. овог уговора.  
[bookmark: _Ref162860096]Сваки Клијент издаје ЕМС АД рачун у складу са чланом 10. став 2. тачка 3) Закона о порезу на додату вредност на име трошкова изградње Прикључка и Недостајуће инфраструктуре, уколико је дефинисана Студијом прикључења, на износ утврђен Записником о примопредаји, у року од пет дана од потписивања Записника о примопредаји.
[bookmark: _Ref162860097]ЕМС АД ће издати сваком Клијенту рачун на име услуге прикључења његовог Објекта у року од пет дана од потписивања Записника о примопредаји. Вредност услуге прикључења за појединачног Клијента биће једнака трошковима изградње Прикључка и Недостајуће инфраструктуре, уколико је дефинисана Студијом прикључења, пропорционално захтеваној снази Клијента у односу на укупну захтевану снагу свих Клијената за које је дефинисан Прикључак, утврђеним Записником о примопредаји и представљаће основицу на коју ће ЕМС АД да обрачуна порез на додату вредност.
Рок за плаћање рачуна из ст. 29.4 и 29.5 је осам дана од датума промета.
Уговорне стране ће измирити обавезе по рачунима из ст. 29.4 и 29.5 компензацијом до висине рачуна са мањим износом.
ШТЕТА УСЛЕД ПРЕКИДА ИСПОРУКЕ ЕЛЕКТРИЧНЕ ЕНЕРГИЈЕ
[bookmark: _Ref162783026]Клијенти се солидарно обавезују да ЕМС АД, као и корисницима преносног или дистрибутивног система надокнаде штету која настане  због прекида у испоруци електричне енергије, из разлога који су на страни Клијената, извођача радова или других лица ангажованих од стране Клијената.
Као средство обезбеђења уредног извршења обавезе из става 30.1,  користиће се банкарска гаранција из става 31.2
БАНКАРСКЕ ГАРАНЦИЈЕ
[bookmark: _Ref162784855][bookmark: _Ref162783131]Клијенти се обавезују да у року од 30 дана од дана закључења овог уговора, ЕМС АД предају безусловну и неопозиву банкарску гаранцију, плативу на први позив без права на приговор, у укупном износу од ___________ динара, која мора да важи све до истека рока од 30 дана од Записника о примопредаји  као средство обезбеђења извршења новчаних обавеза Клијената према ЕМС АД, предвиђених чл. 28 и 29.  овог уговора. Рок важења банкарске гаранције предвиђене овим ставом иницијално не може да буде краћи од 36 месеци, с тим што Клијенти морају да обезбеде (продужењем постојеће банкарске гаранције или прибављањем нове истих карактеристика) да банкарска гаранција у сваком случају мора да важи све од истека рока од 30 дана од потписивања Записника примопредаји. Износ банкарске гаранције из члана 31.1 се на  захтев клијента може смањивати сукцесивно и сразмено висини износа наплаћених потраживања. Када клијент поднесе захтев за смањење банкарске гаранције, ЕМС АД у року од 8 радних дана издаје писану сагласност клијенту у коме наводи висину износа наплаћених потраживања и износ нове вредности на који се издаје банкарска гаранција. Клијент који доставља банкарску гаранцију од исте банке гаранта може да достави амандман постојеће банкарске гаранције у износу нове вредности гаранције. Уколико клијент доставља банкарску гаранцију од друге банке гаранта, гаранција мора да садржи све карактеристике у складу са чланом 31.1. По доствљању  гаранције нове банке гаранта, ЕМС АД у року од 8 дана врши повраћај претходно доставњене гранције.  
[bookmark: _Ref162784857]Клијенти се обавезују да 20 дана пре пријаве почетка извођења радова надлежном органу који је издао грађевинску дозволу за Прикључак предају ЕМС АД безусловну и неопозиву банкарску гаранцију, плативу на први позив и без права на приговор, у износу 10% од предрачунске вредности Прикључка дефинисане у пројекту за грађевинску дозволу, са роком важења 20 дана дуже од издавања употребне дозволе за Прикључак, као средство обезбеђења осталих новчаних обавеза Клијената према ЕМС АД (укључујући и оне које могу настати уколико ЕМС АД уместо Клијената испуни обавезе према извођачима из уговора о изградњи и/или било ком трећем лицу у вези са реализацијом овог уговора, а таква обавеза ЕМС АД према извођачима и/или било ком трећем лицу је настала по основу правоснажне судске одлуке или одлуке другог надлежног органа).
Клијенти се обавезују да у року од 20 дана од дана издавања употребне дозволе за Прикључак предају ЕМС АД безусловну и неопозиву банкарску гаранцију за отклањање недостатака на изведеним радовима у гарантном року у износу од 10% од укупне вредности изведених радова на изградњи Прикључка која ће бити одређена изјавама Клијената уз посебну потврду од стране стручног надзора, плативу на први позив и без права на приговор, са роком важења од пет година од дана издавања. Ову банкарску гаранцију могу да уместо Клијената обезбеде извођачи по основу свог уговора којим се регулише изградња Прикључка или подизвођач радова по основу подизвођачког уговора којим се регулише изградња Прикључка, под условом да иста гласи на ЕМС АД.
[bookmark: _Ref162863610]Клијенти су дужни да 30 дана, а најкасније 10 дана пре истека рока важења банкарских гаранција које предају ЕМС АД у складу са ст. 31.1 и 31.2, продуже њихово важење или прибаве нове банкарске гаранције истих карактеристика и о томе доставе доказ ЕМС АД, како би обезбедили да исте важе све до истека рокова који су утврђени ст. 31.1 и 31.2. Рок за продужење важења банкарских гаранција се сматра фиксним и евентуално кршење овог рока представља основ за раскид овог уговора од стране ЕМС АД са тренутним дејством.
Плаћање по банкарским гаранцијама предвиђеним овим чланом ће бити вршено на основу писане изјаве ЕМС АД упућене банци гаранту да било који од Клијената, или сви Клијенти, нису извршили своје уговорне обавезе и са назнаком износа који треба да се исплати и по ком основу се врши плаћање и који Клијент није извршио своје уговорне обавезе. Банкарска гаранција може бити активирана једном или у више наврата, али укупно највише до износа на који је издата.
Прибављање банкарских гаранција у складу са овим чланом не ограничава право ЕМС АД на наплату од Клијената било ког потраживања које може настати по овом уговору или у вези овог уговора, укључујући и потраживање накнаде штете, у пуном износу.
ОСИГУРАЊЕ
Клијенти ће пре него започну са било којим активностима у вези са градњом Прикључка, прибавити и доставити ЕМС АД један оригинални примерак "Полисе осигурања објеката у изградњи/опреме у монтажи" са роком важења до пуштања Прикључка у пробни рад (период градње Прикључка).
[bookmark: _Ref162785531]Полиса осигурања објеката у изградњи/опреме у монтажи за Прикључак мора да садржи:
осигурање радова, опреме и материјала до њихове пуне вредности;
осигурање опреме и материјала у транспорту;
природне ризике (поплава, бујица, висока вода, земљотрес) са лимитом не мањим од 10% укупне вредности радова и материјала, олуја било које врсте са лимитом не мањим од 30% укупне вредности радова и материјала;
штрајк, побуна, грађански немири са лимитом не мањим од 10% укупне вредности радова и материјала;
уклањање рушевина након штетног догађаја са лимитом од 10% укупне вредности радова и материјала;
покриће за додатне трошкове за прековремени рад, ноћни рад, рад на државни празник, хитни превоз са лимитом од 10% укупне вредности радова и материјала;
релативно учешћем по сваком штетном догађају не већим од 10% и у апсолутном износу не већим од 3% вредности радова и материјала;
уговорен период тестирања/испитивања у трајању од две недеље за појединачну опрему и уређаје и у трајању два месеца за укупно уграђену опрему и уређаје;
уговорено покриће периода одржавања у трајању од минимално 24 месеца (гарантни рок);
уговорено покриће за одговорност према трећим лицима;
постојећа имовина или имовина која припада осигуранику, или је на чувању или под надзором осигураника (ЕМС АД) на лимит не мањи од 100.000,00 евра, за штете изазване извођењем радова на прикључењу, као и за последичне штете штетног догађаја током прикључења додатне опреме на постојећи вод/постројење.
[bookmark: _Ref162785535]Клијенти су у обавези да, пре него започну са било којим активностима у вези са изградњом Прикључка, прибаве Полису осигурања за све запослене и сва радно ангажована лица на градњи Прикључка. Истовремено, Клијенти су у обавези да на све извођаче, који буду изводили радове на Прикључку, пренесу обавезу да осигурају запослене и радно ангажована лица од последице несрећног случаја (незгоде), а све у складу са чланом 53. Закона о безбедности и здрављу на раду, као и да ЕМС АД доставе све копије Полиса осигурања из овог става прибављених од стране Клијената или извођача радова на изградњи Прикључка.
[bookmark: _Ref162863666]Уколико најкасније тридесет дана пре истека рока важности издатих полиса Прикључак  не буде спреман за пуштање у пробни рад, Клијенти су дужни да у истом року доставе доказ о продужењу полиса из ст. 32.2 и 32.3 за претходно усаглашен додатни рок трајања градње Прикључка. Рок за продужетак полиса се сматра фиксним и евентуално кршење истог представља основ за раскид овог уговора од стране ЕМС АД са тренутним дејством.
Клијенти ће најкасније седам календарских дана пре пуштања Прикључка у пробни рад прибавити и доставити ЕМС АД:
полису осигурања имовине од пожара и неких других опасности,
полису осигурања машина од лома;
полису осигурања од опште одговорности за цео период трајања пробног рада све до потписивања Записника о испуњењу обавеза из уговора о прикључењу објекта.
ЕМС АД ће бити означен као додатни осигураник на свим Полисама осигурања објеката у изградњи/опреме у монтажи, на Полиси осигурања имовине од пожара и неких других опасности, Полиси осигурања машина од лома и Полиси осигурања од опште одговорности, за сву имовину која ће се, након завршетка свих уговорних обавеза на градњи Прикључка (и Недостајуће инфраструктуре), евидентирати у пословним књигама као власништво ЕМС АД.
Клијенти ће уз пријаву почетка извођења радова на градњи Прикључка доставити и полису осигурања одговорности од штете према трећим лицима која може настати извођењем радова.
Клијенти, односно извођач радова су у обавези да обезбеде доказ или потврду осигуравача о плаћању премије осигурања по свим полисама осигурања из овог члана и да исту у оригиналу доставе ЕМС АД у року од осам дана од сваког извршеног плаћања премије осигурања.
ВРЕМЕНСКИ ПЛАН ИСКЉУЧЕЊА
Временски план искључења је време када је планирано да ЕМС АД искључи из погона део преносног система како би омогућио Клијентима да изврше повезивање Прикључка на исти, у складу са Планом праћења градње ради пуштања Прикључка у пробни рад, а на основу претходно прибављеног одобрења Комисије за технички преглед Прикључка.
[bookmark: _Ref162786064]Клијенти се обавезују да ће до краја месеца октобра у текућој години, која претходи години у којој је планирано повезивање Прикључка  на систем, обавестити ЕМС АД о планираном периоду искључења дела система на који се врши повезивање Прикључка.
[bookmark: _Ref162786083]Клијенти ће у складу са Планом праћења градње, најкасније 60 дана пре почетка временског периода за извођење радова на повезивању ради пуштања Прикључка у пробни рад обавестити ЕМС АД да ли су изведени сви радови који претходе повезивању Прикључка  са преносним системом, после чега ће ЕМС АД у року од седам дана од пријема обавештења од Клијената обавестити истог о временском периоду када ће потребни део преносног система бити искључен из погона.
Клијенти ће извршити радове на повезивању Прикључка у оквиру одобреног временског периода из става 33.3, а ради пуштања Прикључка у пробни рад.
[bookmark: _Ref162786152]У случају да није могуће извршити искључење дела преносног система у планираном периоду, због непредвиђених околности у преносном систему (неповољна енергетска ситуација, нарушена сигурност рада преносног система) ЕМС АД ће одмах обавестити Клијенте о новонасталој ситуацији, а најкасније у року од седам дана од дана настанка непредвиђених околности обавестити о временском периоду када ће бити могуће искључење дела преносног система из погона.
У случају да Клијенти нису у могућности да изведу радове у планираном периоду, о коме их је ЕМС АД обавестио у складу са ст. 33.3 и 33.5 Клијенти ће упутити нови захтев најкасније 60 дана пре почетка новог временског периода искључења дела система. ЕМС АД ће у року од седам дана од пријема тог захтева обавестити Клијенте о временском периоду када ће део система бити искључен из погона, а у складу са техничким могућностима.
ОПШТЕ ОДРЕДБЕ
КОМУНИКАЦИЈА ИЗМЕЂУ УГОВОРНИХ СТРАНА
ЕМС АД, са једне стране, и Клијенти (по претходном договору између себе), са друге стране, ће у року од 15 дана од потписивања овог уговора, именовати по једно овлашћенo лицe (руководиоцa пројекта) за извршење активности утврђених овим уговором. Клијенти су овлашћени да замене руководиоца пројекта током важења овог Уговора у било које време, обавештавајући ЕМС АД о новом руководиоцу пројекта. Нови руководилац пројекта ће се сматрати овлашћеним лицем у смислу члана 34. након истека 3 радна дана од дана када га ЕМС АД прими обавештење од Клијената.
Захтеви Клијената у односу на ЕМС АД у вези овог уговора, сматраће се уредним само ако су изјављени преко овлашћених лица именованих од стране Клијената у складу са овим чланом.
Комуникација овлашћених лица Уговорних страна се врши електронским путем и/или службеном поштом.
ВИША СИЛА
[bookmark: _Ref162861122]У смислу овог уговора виша сила означава догађај или околност, или низ догађаја или околности које Уговорна страна није могла избећи, предвидети нити отклонити а чије наступање има за последицу немогућност извршења дела или свих обавеза те Уговорне стране из овог уговора, при чему се случај више силе ограничава на:
природне непогоде, земљотрес, урагане, поплаве, тајфуне, олује, неуобичајено обимне или дуге кише или таложење неуобичајене количине снега или леда, вулканске активности, пандемије и слично;
нуклеарну експлозију, радиоактивно или хемијско загађење или јонизујуће зрачење, дејство експлозивних материја;
поремећаје услед хаварија и других непредвиђених ситуација због којих је угрожена сигурност рада преносног система, као и због непредвиђених и неопходних радова на одржавању преносног система, поштовања међународних или законских обавеза ЕМС АД које се на други начин не могу извршити без утицаја на спровођење овог Уговора, а захтевају одређено поступање ЕМС АД;
рат, инвазија, побуна, револуција, устанак, војни или државни удар, грађански рат, тероризам, јавне демонстрације, саботаже или вандализам, штрајк или прекид рада (изузев ако је у питању штрајк, односно прекид рада запослених код Уговорних страна).
Уколико било која Уговорна страна не буде у могућности да изврши неку од својих обавеза из овог уговора због случаја више силе из става 35.1, дужна је да о томе обавести другу Уговорну страну без икаквог одлагања. Уговор ће остати на снази, али ће извршење тих обавеза бити одложено. У погледу свих осталих обавеза чије извршење није угрожено услед дејства више силе Уговорне стране су обавезне да их извршавају у мери у којој је то могуће. 
Клијенти се обавезују да обавесте ЕМС АД о мерама и радњама које намеравају да предузму у вези наступања случаја више силе с тим да такве мере и радње неће предузети без претходне писане сагласности ЕМС АД. ЕМС АД ће претходно обавестити Клијенте о мерама и радњама које намерава да предузме у вези наступања случаја више силе.
СОЛИДАРНА ОДГОВОРНОСТ КЛИЈЕНАТА
Клијенти одговарају неограничено солидарно за све обавезе Клијената према ЕМС АД по овом уговору, или које настану у вези овог уговора, које се односе на Прикључак.
ЕМС АД има право да се, ради испуњења било које обавезе Клијената која се односи на Прикључак, по овом уговору или у вези овог уговора, по свом слободном избору обрати било ком Клијенту или да захтев упути према свим Клијентима истовремено. 
ТРАЈАЊЕ, ПРЕСТАНАК И РАСКИД УГОВОРА
Овим чланом Уговорне стране уређују посебне случајеве престанка, односно раскида овог уговора. Уговорне стране задржавају право да раскину овај уговор и применом општих правила прописаних законом који уређује облигационе односе. 
Уколико Клијент 1 не исходује одобрење за прикључење за -- ---------- до __.__.____. године, Студија прикључења и овај Уговор престају да важе (рок као битан елемент уговора), а поступак прикључења се обуставља, у складу са чланом 6. Уредбе, о чему ће ЕМС АД обавестити Клијента. Уколико Клијент 2 не исходује одобрење за прикључење за -- ---------- до __.__.____. године, Студија прикључења и овај Уговор престају да важе (рок као битан елемент уговора), а поступак прикључења се обуставља, у складу са чланом 6. Уредбе, о чему ће ЕМС АД обавестити Клијента.
Уколико Клијент 1 исходује одобрење за прикључење за -- ---------- до __.__.____. године, Студија прикључења -- ------------- на преносни систем,  и овај Уговор важе све време важења одобрења за прикључење, у складу са Уредбом. Уколико Клијент 2 исходује одобрење за прикључење за -- ---------- до __.__.____. године, Студија прикључења -- ------------- на преносни систем,  и овај Уговор важе све време важења одобрења за прикључење, у складу са Уредбом. 
ЕМС АД може да раскине овај уговор достављањем писаног обавештења Клијентима са тренутним дејством (без остављања накнадног рока за испуњење) у случају да Клијенти:
Не продуже важење банкарских гаранција у складу са ставом 31.4;
Не продуже важење полиса осигурања у складу са ставом 32.4.
Не закључи анекс овог Уговора у складу са ставом 3.7.
Овај уговор ће престати у односу на оног Клијента који не закључи анекс овог Уговора у складу са чланом 14.
Сваки од Клијената има право да раскине овај уговор достављањем писаног обавештења ЕМС АД уз отказни рок од 30 дана. У овом случају, раскид ће производити дејство само у односу на Клијента који је упутио обавештење о раскиду.
ПОСЛЕДИЦЕ ПРЕСТАНКА ОДНОСНО РАСКИДА УГОВОРА
У случају престанка, односно раскида овог уговора у складу са чланом 37. или применом општих правила закона који уређује облигационе односе:
Клијенти су дужни да сносе све трошкове из или у вези са до тада предузетим активностима, предају сву прибављену документацију по овом Уговору, као и да ЕМС АД надокнаде сву материјалну штету коју је ЕМС АД имао под општим условима који регулишу одговорност за штету, укључујући и повећан обим посла, ангажовање радне снаге и капацитета који настану као резултат престанка, односно раскида уговора;
Клијенти немају право на било какву накнаду од ЕМС АД за сва до тада извршена улагања у вези реализације овог уговора;
У случају раскида уговора у односу на све Клијенте, Клијенти су дужни да на захтев ЕМС АД, о свом трошку успоставе стање пре почетка извођења радова на изградњи Прикључка (и недостајуће инфраструктуре).
У случају да овај уговор престане да важи само у односу на једног од  Клијената по било ком основу, у погледу неизвршеног дела обавеза поводом Прикључка, преостали Клијенти постаће носиоци свих права и обавеза тог Клијента у складу са овим уговором, а Клијент у односу на којег је овај уговор престао да важи неће имати право на било какву накнаду за своје дотадашње трошкове од ЕМС АД. У сваком случају, престанак важења уговора у односу на једног од Клијената не ослобађа тог Клијента било које обавезе која је доспела до тренутка престанка уговора, али тај Клијент није одговоран за даље обавезе које доспевају након престанка уговора.
ИЗМЕНЕ И ДОПУНЕ УГОВОРА
Измене и допуне овог уговора врше се искључиво у писаној форми, закључењем анекса.
РЕШАВАЊЕ СПОРОВА
Уговорне стране ће спорове настале поводом и у вези овог уговора решавати договорно у духу добрих пословних односа и у складу са начелима савесности и поштења. 
Уколико се спор не може решити споразумно, надлежан је Привредни суд у Београду.
ЗАВРШНЕ ОДРЕДБЕ
Уговор ступа на снагу даном овере од стране јавног бележника.
Уговорне стране ће потписати Записник о испуњењу обавеза из уговора о прикључењу у року од 15 дана од измирења обавеза по рачунима из члана 29. став 5. овог Уговора.
Уговор ће бити на снази до дана када све обавезе наведене у њему не буду извршене у потпуности од  стране свих Уговорних страна, осим ако се не раскине раније у складу са одредбама овог уговора.
Трошкове овере овог уговора сносе Клијенти.
На све што није регулисано овим уговором примењиваће се важећи прописи из области планирања и изградње, енергетике и облигационих односа.
Уговорне стране су сагласне да технички, технолошки, финансијски и комерцијални подаци садржани у овом уговору као и документација достављена, односно исходована ради реализације овог уговора представљају пословну тајну.
Уговорне стране се обавезују да чувају пословну тајну из претходног става овог члана за време трајања и након престанка уговорних обавеза, у складу са одредбама овог уговора и прописима Републике Србије.
БРОЈ ПРИМЕРАКА
Уговор је састављен у 5 (пет) истоветних примерака, од чега 2 (два) примерка за ЕМС АД, по 1 (један) примерак за сваког Клијента и 1 (један) за јавног бележника.
ПРИЛОЗИ УГОВОРА
Саставни део Уговора су следећи Прилози: ....................

